Előterjesztés munkaanyaga a Képviselő-testület

2016. augusztus 19-i ülésére

***. Mókus utca és Fűzfa utca forgalomcsillapítás, sebességkorlátozás ügye***

**Tisztelt Képviselő-testület!**

Délegyháza Község Önkormányzata lakossági bejelentés alapján megvizsgáltatta a Mókus utca és Fűzfa utca forgalomszabályozási megoldási javaslatait.

A forgalom szabályozására vonatkozó előírásokat az utak forgalomszabályozásáról és a közúti jelzések elhelyezéséről szóló 20/1984. (XII.21.) KM rendelet (továbbiakban: rendelet) tartalmazza. A közlekedési jelzőtáblák elhelyezésének előírásait a közúti jelzőtáblák megtervezésének, alkalmazásának és elhelyezésének követelményeiről szóló 83/2004. (VI. 4.) GKM rendelet tartalmazza

**A probléma megfogalmazása:**

A Mókus utcában, illetve Fűzfa utcában, amelyek burkolatlan utak lakossági bejelentés alapján a gépjárművek gyorsan haladnak. Jelenleg nincs sebességkorlátozó tábla az úton.

**Megoldási javaslatok:**

**1. megoldási javaslat:**

A képviselő-testület tudomásul veszi a lakossági bejelentést, de nem kíván műszaki beavatkozást végrehajtani. A képviselő-testület figyelemfelhívó újságcikket jelentet meg a helyi lapban. Költségigény: 0 Ft, hatása alacsony.

*Határozati javaslat:*

*Délegyháza Község Önkormányzatának Képviselő-testülete - mint a Délegyháza helyi közút kezelője úgy dönt, hogy a Mókus utca Fűzfa utcában áthaladó gépjárműforgalmat figyelemfelkeltő újságcikkel igyekszik csillapítani. Képviselő- testület felkéri hivatalát, hogy a Délegyházi Hírek következő számában gondoskodjon a cikk megírásáról és annak megjelenéséről.*

***Határidő:*** *2016. szeptember 5.*

***Felelős:*** *Képviselő- testület*

**2. megoldási javaslat:**

A képviselő-testület úgy dönt, hogy utcánként 2 db (összesen 4 db) 20 km/h sebességkorlátozó táblát helyez ki az utakra, amivel várhatóan az arra haladó gépjárművek sebességét sikerül csökkenteni. Költségigény: 80.000 Ft, hatása közepes.

*Határozati javaslat:*

*Délegyháza Község Önkormányzatának Képviselő-testülete - mint a Délegyháza helyi közút kezelője úgy dönt, hogy a Mókus utca Fűzfa utcában áthaladó gépjárműforgalmat 20 km/ h sebességkorlátozó táblák kihelyezésével igyekszik csillapítani. Képviselő- testület felkéri a Községgondnokságot, hogy a szükséges táblák kihelyezéséről gondoskodjon.*

***Határidő:*** *2016. szeptember 5.*

***Felelős:*** *Képviselő- testület*

**3. megoldási javaslat**

A képviselő- testület úgy dönt, hogy forgalomcsillapító árkot helyeztet el a Fűzfa utca Mókus utca felé vezető burkolatlan szakaszán, az útcsatlakozásoktól 5-10 m-re, kihelyezi a 20 km/h sebességkorlátozó közúti táblát és az egyenetlen úttest, bukkanó táblát. Árok kialakítása íves árokásó kanállal 2\*6 m hosszban, 50 cm szélességben, 5 cm mélységben, kétoldali eséssel. Föld elterítése a nevezett úton meglévő kátyúkban. Költségigény: 20 000 Ft + ÁFA, hatása jelentős.

Táblák ára:160.000.-Ft +ÁFA

Összesen: 180.000.-Ft +ÁFA

*Határozati javaslat:*

*Délegyháza Község Önkormányzatának Képviselő-testülete - mint a Délegyháza helyi közút kezelője úgy dönt, hogy a Mókus utca Fűzfa utcában áthaladó gépjárműforgalmat 20 km/ h sebességkorlátozó, valamint egyenetlen úttest táblák kihelyezésével és árok kialakítással igyekszik csillapítani Képviselő- testület felkéri községgondnokságát árok kialakítására, valamint hogy a szükséges táblák kihelyezéséről gondoskodjon.*

***Határidő:*** *2016. szeptember 5.*

***Felelős:*** *Képviselő- testület*

**4. megoldási javaslat:**

A képviselő-testület úgy dönt, hogy 2 db forgalomcsillapító küszöböt helyeztet el Fűzfa utca Mókus utca felé vezető burkolatlan szakaszán, az útcsatlakozásoktól 5-10 m-re, kihelyezi a 20 km/h sebességkorlátozó közúti táblát és az egyenetlen úttest, bukkanó táblát. Költségigény: helyszínen térkőből készített 100 cm széles, 3,6 cm magas forgalomcsillapító küszöb, alábetonozással, szegélykészítéssel, hézagbesöpréssel: 80 000 Ft + ÁFA/db, összesen 160 000 Ft + ÁFA, hatása jelentős.

Táblák ára: 160.000.-Ft+ÁFA

Összesen: 320.000.-Ft +ÁFA

*Határozati javaslat:*

*Délegyháza Község Önkormányzatának Képviselő-testülete - mint a Délegyháza helyi közút kezelője úgy dönt, hogy a Mókus utca Fűzfa utcában áthaladó gépjárműforgalmat 20 km/ h sebességkorlátozó, valamint egyenetlen úttest táblák kihelyezésével és 2 db forgalomcsillapító küszöb kihelyezésével igyekszik csillapítani. Képviselő- testület felkéri községgondnokságát a küszöbök szakszerű kihelyezésére, valamint hogy a szükséges táblák kihelyezéséről gondoskodjon.*

***Határidő:*** *2016. szeptember 5.*

***Felelős:*** *Képviselő- testület*

Az illetékes közlekedési hatóság szóbeli tájékoztatás alapján a 4. megoldást javasolja, de Polgármester Úr ezt a megoldást nem tartja indokoltnak a forgalom ismeretében, ő a 2. megoldást javasolja.

Felkérem Tisztelt Képviselő- testületet, hogy a Fűzfa utca, Mókus utca forgalomcsillapítására, jelen előterjesztés megoldási javaslatai közül válasszák ki a legmegfelelőbbet.

Délegyháza, 2016. augusztus 10.

Összeállította:

Tisza Gabriella

településüzemeltetési előadó

Előterjesztéssé nyilvánítva: 2016. augusztus 19.